Document ID: 32007D0848

KOMISIJOS SPRENDIMAS
2007 m. gruodžio 11 d.
dėl tam tikrų nacionalinių salmonelių kontrolės Gallus gallus rūšies dedeklių vištų pulkuose programų patvirtinimo
(Pranešta dokumentu Nr. C(2007) 6100)
(Tekstas svarbus EEE)
(2007/848/EB)
EUROPOS BENDRIJŲ KOMISIJA
atsižvelgdama į Europos bendrijos steigimo sutartį,
atsižvelgdama į 2003 m. lapkričio 17 d. Europos Parlamento ir Tarybos reglamentą (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (1), ypač į jo 6 straipsnio 2 dalį,
kadangi:
(1)
Reglamento (EB) Nr. 2160/2003 tikslas - užtikrinti, kad būtų imtasi tinkamų ir veiksmingų priemonių, skirtų apsaugoti nuo salmonelių bei kitų zoonozių sukėlėjų ir juos kontroliuoti visuose gamybos, perdirbimo ir paskirstymo etapuose, ypač pradinės gamybos etape, siekiant sumažinti jų plitimą ir žmonių sveikatai keliamą pavojų.
(2)
2006 m. liepos 31 d. Komisijos reglamentu (EB) Nr. 1168/2006, įgyvendinančiu Europos komisijos ir Parlamento reglamentą (EB) Nr. 2160/2003 dėl Bendrijos tikslo sumažinti tam tikrų salmonelių serotipų paplitimą Gallus gallus rūšies dedeklėse vištose ir iš dalies keičiančiu Reglamentą (EB) Nr. 1003/2005 (2), buvo nustatytas Bendrijos tikslas sumažinti visų salmonelių serotipų, kurie yra pavojingi visuomenės sveikatai, paplitimą Gallus gallus rūšies dedeklėse vištose pirminės gamybos etape.
(3)
Kad būtų pasiektas Bendrijos tikslas, valstybės narės turi nustatyti nacionalines salmonelių kontrolės Gallus gallus rūšies dedeklių vištų pulkuose programas ir jas pateikti Komisijai pagal Reglamentą (EB) Nr. 2160/2003.
(4)
Kai kurios valstybės narės pateikė nacionalines salmonelių kontrolės Gallus gallus rūšies dedeklių vištų pulkuose programas.
(5)
Buvo nustatyta, kad šios programos atitinka atitinkamų Bendrijos veterinarijos teisės aktų, ypač Reglamento (EB) Nr. 2160/2003 reikalavimus.
(6)
Todėl nacionalinės kontrolės programos turėtų būti patvirtintos.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išvardytų valstybių narių pateiktos nacionalinės salmonelių Gallus gallus rūšies dedeklių vištų pulkuose programos patvirtinamos.
2 straipsnis
Šis sprendimas taikomas nuo 2008 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2007 m. gruodžio 11 d.

Labels: 0
18
20
6